יא ירח
הגידו, חבריא, כל מה שתגידו,; אימרו שנדוש לדבר בו שבחים.; גם סבא וסבתא אי אז בו הביטו; מבט ממושך שסופו נכדים.; כשחנה ויוסקה התחילו ללכת; והיו לסעיף בועדת השיכון,; אז יוסקה טען בשיחה ממושכת,; וחנה הצדיקה עצמה בניגון.; יא ירח, יא ירח, מה עשית?; בלבלת בת ובן.; יא ירח, הן נשארת כשהיית; שדכן אשמאי זקן.; לו רשמת, יא ירח, קורותיך -; היה הנייר מסמיק.; די צרות לנו, חביבי, בלעדיך,; יא ירח, בבקשה תפסיק.; הטבע גם כן לענין מסייע,; יש שפע ירח ואין זנב ענן.; מה פלא, איפוא, שגם שמואל ולאה; גונחים כמו חולים ויורדים אל הגן.; היתה אספה רבתי במקלחת,; נודע: ועדת השיכון כבר בוכה.; ירח ממעל וגורן של שחת -; ומה הסיכום: עוד חדר מישפחה.; יא ירח, יא ירח...; סוף סוף הלבנה בעצמה כבר הבינה,; שכך להמשיך זהו עסק של ביש.; וכל מידי לילה אורה קצת הצפינה,; האירה לחצי, אחר כך לשליש.; אמרו אז החבר'ה: זה טוב ושמח,; אפשר כבר לצאת לטייל בלי סיכון.; את מי הם פוגשים מול שלישו של ירח?; את שוש ואת דן מועדת השיכון...; יא ירח, יא ירח...; 